Hageri kalmistu
Hageri kalmistu on kalmistu Hageri kihelkonnas Harjumaal, tänapäevase haldusjaotuse järgi Hageri alevikus Kohila vallas Rapla maakonnas. Kalmistu on tunnistatud ajaloomälestiseks. Lääneservas asub kivist kabel ja paekivist hauakamber. Surnuaeda on maetud Anton Starkopfi vanemad ja vend, haud on kaunistatud tema kujundatut skulptuuriga "Külvaja". Kalmistul on ka Starkopfi kujundatud "Väsinu" ja "Saarepiiga". Vanemas osas on maetud teadmata kohta ka kunstnik Gustav Adolf Hippius.